b'\n_START_ARTICLE_\nVladimir Ilji\xc4\x8d Uljanov\n_START_SECTION_\n\xc5\xbdivljenjepis\n_START_PARAGRAPH_\nVladimir Ilji\xc4\x8d Uljanov, ki se je od leta 1901 imenoval Lenin, se je rodil 22. aprila 1870 v Simbirsku ob Volgi. Odra\xc5\xa1\xc4\x8dal je v konservativno-liberalni dru\xc5\xbeini. Njegov o\xc4\x8de je bil zaradi zaslug za izbolj\xc5\xa1avo v \xc5\xa1olstvu povzdignjen v pripadnika ni\xc5\xbejega plemstva. Dogodek, ki je zaznamoval Leninovo \xc5\xbeivljenje, je bila usmrtitev njegovega brata Aleksandra leta 1887, zaradi sodelovanja pri pripravah na atentat na skrajno reakcionarnega carja Aleksandra III. (1845-1894). Takrat se je prvi\xc4\x8d sre\xc4\x8dal z revolucionarnimi gibanji v Rusiji._NEWLINE_Lenin je \xc5\xa1tudiral pravo na Univerzi v Kazanu, a ker se je zapletel v revolucionarno delo, je izgubil pravice rednega \xc5\xa1tudenta. Leta 1891 je kot zunanji \xc5\xa1tudent vendarle opravil zaklju\xc4\x8dni izpit na Univerzi v Sankt Petersburgu. Tam leta 1893 za\xc4\x8del delati kot odvetnik. Navezal je \xc5\xa1tevilne stike z revolucionarnimi krogi ln leta 1895 v Sankt Peterburgu ustanovil Bojno zvezo za osvoboditev delavskega razreda. Dve leti pozneje so ga zaradi prevratni\xc5\xa1ke agitacije med delavci aretirali in ga za tri leta pregnali v Sibirijo. \xc5\xbdivljenje v sibirskem kraju \xc5\xa0u\xc5\xa1ensko blizu izvira Jeniseja, zanj ni bilo prete\xc5\xbeko. Leta 1898 se je poro\xc4\x8dil z Nade\xc5\xbedo Krupsko in leta pregnanstva izkoristil za intenziven \xc5\xa1tudij marksisti\xc4\x8dne in sodobne ekonomske literature. Plod tega dela je bila knjiga Razvoj kapitalizma v Rusiji, ki je iz\xc5\xa1la leta 1898.\n_START_SECTION_\nRazkol ruskih socialdemokratov\n_START_PARAGRAPH_\nPo odslu\xc5\xbeeni kazni se je odpravil v M\xc3\xbcnchen, kjer je nekaj \xc4\x8dasa pisal za marksisti\xc4\x8dni \xc4\x8dasopis Iskra, ki ga je izdajala Ruska socialdemokratska delavska stranka (RSDDS) in ga ilegalno tihotapila v Rusijo. Tam je Lenin prevzel tudi svoj vzdevek po reki Leni. Da bi se izognil bavarski tajni policiji se je 1902 preselil v London, kjer je postal dober prijatelj z Levom Trockim. V Londonu se je julija istega leta odvijal 2. kongres RSDDS, ki se je udele\xc5\xbeil tudi Lenin. Na konferenci se je sprl z Julijom Martovim glede na\xc4\x8dina vodstva stranke (Lenin je zagovarjal mo\xc4\x8dno, trdno vodstvo, Martov pa bolj demokrati\xc4\x8dni pristop) in \xc4\x8dlani stranke so se razdelili na dve skupini: bolj\xc5\xa1evike, ki jih je vodil Lenin so bili v ve\xc4\x8dini, in pa menj\xc5\xa1evike, ki jih je bilo manj. Ogor\xc4\x8den zaradi slednjih je Lenin zapustil Iskro in se zaradi stresa odpravil na po\xc4\x8ditnice v gore. Ko se je vrnil, so bolj\xc5\xa1eviki \xc5\xbee imeli v rokah vso oblast nad RSDDS in skupaj s prijatelji iz stranke je za\xc4\x8del izdajati revijo Vpered (Naprej)._NEWLINE_Leta 1900 se je vrnil iz pregnanstva in zapustil Rusijo. Do 1905 je med prvo emigracijo \xc5\xbeivel v Londonu, M\xc3\xbcnchnu in \xc5\xbdenevi. S somi\xc5\xa1ljeniki je ustanovil osrednje glasilo Ruske socialdemokratske delavske stranke, \xc4\x8dasopis Iskra, ki je bil namenjen ruskemu delavstvu, tiskali pa so ga v Leipzigu. Prva \xc5\xa1tevilka je iz\xc5\xa1la decembra 1900. V njem in v znanem spisu Kaj storiti?. Marca 1902 je zasnoval na\xc4\x8drt revolucionarne partije, katere cilj je bil ustvariti socialisti\xc4\x8dno dr\xc5\xbeavno in dru\xc5\xbebeno ureditev. Poleti 1903 se je udele\xc5\xbeil II. Kongresa ruskih socialdemokratov, ki je najprej zasedal v Bruslju, nato pa v Londonu. Na njem mu je uspelo proti modelu mno\xc5\xbei\xc4\x8dne panike uveljaviti zamisel o kadrovski partiji, s tem pa je spro\xc5\xbeil tudi razcep ruskih socialnih demokratov na bolj\xc5\xa1evike pod njegovim vodstvom in menj\xc5\xa1evike. Vendar pa kljub nazivu svojega krila za seboj v resnici ni imel vedno ve\xc4\x8dine, ampak ime se je obdr\xc5\xbealo._NEWLINE_Januarja 1912 je bila v Pragi pod Leninovim vodstvom konferenca bolj\xc5\xa1evikov, na kateri so dokon\xc4\x8dno potrdili razcep ruske socialne demokracije. Bolj\xc5\xa1eviki so se organizirali v samostojno stranko. Lenin je od maja 1912 iz Krakova vodil izdajanje partijskega glasila Pravda. Po izbruhu 1. svetovne vojne ga je avstro-ogrska policija Lenina aretirala zaradi suma vohunstva, a \xc5\xbee po 12 dneh so ga izpustili, kar je bila posledica vpliva avstrijskih socialdemokratov. Lenin je odpotoval v nevtralno \xc5\xa0vico, kjer je najprej \xc5\xbeivel v Bernu, potem pa v Z\xc3\xbcrichu. Julija 1917 je objavil svoje naj pomembnej\xc5\xa1e teoreti\xc4\x8dno delo Imperializem in najvi\xc5\xa1ja razvojna stopnja kapitalizma.\n_START_SECTION_\nObdobje pred revolucijo\n_START_PARAGRAPH_\nLeta 1904 je Rusija vstopila v vojno z Japonskim imperijem. Po mnogih bole\xc4\x8dih porazih je moral car Nikolaj II priznati premo\xc4\x8d japonskemu cesarju. Pere\xc4\x8da izguba vojne je razmere v \xc5\xbee tako krhki dr\xc5\xbeavi le \xc5\xa1e poslab\xc5\xa1ala. Trenje interesov je doseglo vrh 9. januarja 1905, ko je skupina obubo\xc5\xbeanih delavcev s peticijo protestirala pred carjevo pala\xc4\x8do. Slednje je vodilo do tako imenovane Krvave nedelje, ko so stra\xc5\xbearji pala\xc4\x8de pri\xc4\x8deli streljati v mno\xc5\xbeico in ubili na stotine ljudi. Da bi pomiril dr\xc5\xbeavljane je car Nikolaj izdal manifest v katerem je sprejel \xc5\xa1tevilne reforme, med drugim pa tudi ustanovil legislativno skup\xc5\xa1\xc4\x8dino imenovano Dume, vendar \xc5\xbeeje ljudstva na robu revolucije, ni uspel zadovoljiti. Lenin je med vstajo pozval svoje bolj\xc5\xa1evike, naj se bolj zavzeto vklju\xc4\x8dujejo v stavke in proteste, med drugim je zagovarjal tudi revolucijo. \xc4\x8ceprav je zagovarjal popolno odcepitev bolj\xc5\xa1evikov od menj\xc5\xa1evikov, \xc4\x8demur so nasprotovali tudi \xc5\xa1tevilni vidnej\xc5\xa1i pripadniki partije, sta obe strani prisostvovali na 3. kongresu RSDDS, na katerem je Lenin v pamfletu Dve taktiki socialne demokracije v demokrati\xc4\x8dni revoluciji svaril pred uvedbo ustavne monarhije in jo ozna\xc4\x8dil za sovra\xc5\xbenico revolucije. Namesto te je predlagal popoln prevzem oblasti in padec carskega re\xc5\xbeima, kar je nameraval dose\xc4\x8di tako, da bi se povezal z ruskimi kmeti. S svojim vedenjem je osupnil pripadnike menj\xc5\xa1evikov ki so ga obto\xc5\xbeevali, da je zapustil splo\xc5\xa1no sprejet marksizem in se podal v svojo, bolj radikalno smer. Leta 1907 so bolj\xc5\xa1eviki svoj \xc5\xa1tab preselili iz Kuokkala na Finskem v Pariz, ki ga je Lenin mo\xc4\x8dno preziral. Tam je sodeloval v mnogih ropih, s katerimi je stranka financirala svoje dejavnosti, ob neki prilo\xc5\xbenosti pa je to\xc5\xbeil motorista, ki ga je bil zbil s svojim motorjem. Zaradi nelagodja v Parizu in pove\xc4\x8danega razkola z menj\xc5\xa1eviki se je 1908 za kratek \xc4\x8das preselil v London in kasneje v Stockholm, kjer je zadnji\xc4\x8d videl svojo mater. Ko je izbruhnila 1. svetovna vojna so Lenina obto\xc5\xbeili anticarizma, zaradi \xc4\x8desar je zbe\xc5\xbeal v Z\xc3\xbcrich. Tam je razvil svojo idejo od svetovni revoluciji in napisal svojo najpomembnej\xc5\xa1e delo Imperializem, najvi\xc5\xa1ja stopnja kapitalizma, kjer je trdil da je imperializem stranski produkt monopolnega kapitalizma. Februarja 1917 je bil ruski car zaradi protestov po vsej dr\xc5\xbeavi prisiljen abdicirati, Rusijo pa je prevzela za\xc4\x8dasna vlada (Petrograd Sovjet) pod vodstvom Kerenskega. Lenin, ki je bil takrat \xc5\xa1e vedno v izgnanstvu v \xc5\xa0vici si je neznansko \xc5\xbeelel vrnitve v domovino. Ker je bila \xc5\xa0vica takrat obdana z vojskujo\xc4\x8dimi se dr\xc5\xbeavami je bila le-ta domala onemogo\xc4\x8dena in \xc5\xa1ele nem\xc5\xa1ki cesar Viljem II., ki je slutil, da bi Leninova vrnitev pomenila sklenitev pred\xc4\x8dasnega miru z Rusijo in s tem njeno izlo\xc4\x8ditev iz vojne, mu je pomagal pri njegovih ambicijah. Njega in \xc5\xa1e nekaj komunistov je zaprl v zape\xc4\x8daten vagon, kjer je Lenin skozi okno presunjen opazoval grozote obubo\xc5\xbeane Nem\xc4\x8dije. 16. aprila je njegov vlak kon\xc4\x8dno prispel na finsko postajo v Sankt Peterburgu, kjer ga je ob spremljavi Marsejeze sprejela navdu\xc5\xa1ena mno\xc5\xbeica.\n_START_SECTION_\nGesla\n_START_PARAGRAPH_\nZaradi tega se je njegova podpora iz strani delavstva \xc5\xa1e bolj pove\xc4\x8dala.Tako se je jasno postavil po robu za\xc4\x8dasni vladi, ki je \xc5\xbeelela nadaljevati vojno proti centralnim silam. Vse ve\xc4\x8d ljudi je v naslednjih tednih podprlo zlasti njegovi zahtevi, da je treba kon\xc4\x8dati vojno in izpeljati celovito zemlji\xc5\xa1ko reformo v prid kmetom. Toda vodilni bolj\xc5\xa1eviki spomladi 1917 \xc5\xa1e niso sprejeli Leninove teze, da mora me\xc5\xa1\xc4\x8danski februarski revoluciji takoj slediti socialisti\xc4\x8dna revolucija. Neuspe\xc5\xa1na ruska ofenziva pod vodstvom generala Alekseja Aleksejevi\xc4\x8da Brusilova 1853-1926) na jugozahodni fronti je bolj\xc5\xa1evike spodbudila, da so julija posku\xc5\xa1ali z udarom zru\xc5\xa1iti vlado Aleksandra Kerenskega (1881-1970), toda vladi zveste sile so poskus hitro zatrle. Lenin se je v za\xc4\x8detku septembra aretaciji izognil s pobegom na Finsko.\n_START_SECTION_\nNapad na zimski dvorec\n_START_PARAGRAPH_\nVendar je oblast vlade Kerenskega poleti 1917 vse bolj slabela, bolj\xc5\xa1evikom pa je, nasprotno, uspelo okrepiti vpliv v petrograjskem in moskovskem sovjetu. 25. septembra 1917 je bil za predsednika petrograjskega sovjeta izvoljen Lev Davidovi\xc4\x8d Trocki (1879-1940). Bolj\xc5\xa1eviki so 10. oktobra dosegli ve\xc4\x8dino v petrograjskem in moskovskem sovjetu in Lenin je njihove vodilne mo\xc5\xbee na tajni seji uspel prepri\xc4\x8dati, da so sprejeli sklep o oboro\xc5\xbeeni vstaji. 20. oktobra se je vrnil v Petrograd in od\xc5\xa1el v dvorec Smolni, kjer je bil glavni sede\xc5\xbe bolj\xc5\xa1evikov, da bi sodeloval pri vodstvu vstaje. Konkretne operacije je vodil Trocki. _NEWLINE_\xc4\x8ce je bil padec carjeve oblasti februarja 1917 prva, ti. me\xc5\xa1\xc4\x8danska revolucija, lahko re\xc4\x8demo, da so bolj\xc5\xa1eviki novembra (oktobra) 1917 oblast prevzeli z dr\xc5\xbeavnim udarom slovitega napada na Zimski dvorec 6. in 7. novembra 1917, ki je v legendi o oktobrski revoluciji, pozneje igral veliko vlogo, v resnici pa tega silovitega napada sploh ni bilo. Znani filmski posnetki napada izvirajo iz pozneje posnetega in zaigranega ruskega filma. Zasedba ogromnega carjevega dvorca v Petrogradu, v katerem je bil sede\xc5\xbe vlade Kerenskega, in aretacija ministrov sta potekali povsem nespektakularno, \xc4\x8demur gre zasluga nemotiviranosti varnostnih sil Kerenskega. _NEWLINE_Trocki, ki je bil pravi voja\xc5\xa1ki voditelj bolj\xc5\xa1evi\xc5\xa1kega prevrata, je ruskim dr\xc5\xbeavljanom 7. novembra 1917 zjutraj oznanil, da je za\xc4\x8dasna vlada odstavljena in da so oblast prevzeli bolj\xc5\xa1eviki. Naslednji dan, 8. novembra (26, oktobra), so udele\xc5\xbeenci II. kongresa sovjetov Lenina izvolili za predsednika Sveta ljudskih komisarjev, torej za predsednika vlade. Toda odpor proti bolj\xc5\xa1evi\xc5\xa1kemu dr\xc5\xbeavnemu udaru je spodbudil dr\xc5\xbeavljansko vojno, ki je do leta 1921 zahtevala \xc5\xa1est milijonov \xc5\xbertev. _NEWLINE_Lenin se je zavedal, da imajo njegov radikalni na\xc4\x8dni o preobrazbi Rusije veliko nasprotnikov, in bil je prepri\xc4\x8dan, da jih lahko uresni\xc4\x8di le s silo. Zato je bil brez pomisleka pripravljen svoje nasprotnike tudi fizi\xc4\x8dno uni\xc4\x8diti, s tem pa se je kot sredstvo vladanja v dnevni politiki uveljavil teror. Takoj po 9. novembru so omejili svobodo \xc2\xbbprotirevolucionarnega tiska\xc2\xab. Leninova odloka O miru in O zemlji\xc5\xa1ki posesti naj bi uresni\xc4\x8dila glavne zahteve ve\xc4\x8dine prebivalstva. Poleg tega je 20. decembra ustanovil Izredno komisijo za boj s protirevolucijo in sabota\xc5\xbeami, kraj\xc5\xa1e imenovano \xc4\x8ceka. Njeno vodstvo je prevzel Feliks Edmundovi\xc4\x8d Dzer\xc5\xbeinski. Bila je orodje oblasti, ki ga je Lenin neizprosno uporabljal proti nasprotnikom njegove politike. Kljub mo\xc4\x8dnim odporom je dosegel, da so 3. marca 1918 v Brest-Litovsku Rusi sklenili lo\xc4\x8den mir z Nemci. Rusija je z mirovnim sporazumom izgubila ve\xc4\x8d kot \xc4\x8detrtino prebivalstva in obdelovalne povr\xc5\xa1ine, poleg tega pa \xc5\xa1e veliko tekstilne in \xc5\xbeelezarske industrije ter ve\xc4\x8d rudnikov. Toda Leninovi bolj\xc5\xa1eviki so z izstopom iz vojne ustvarili mo\xc5\xbenosti za utrditev oblasti in za voja\xc5\xa1ke uspehe proti ti. \xc2\xbbbelim\xc2\xab\xc2\xa0nasprotnikom revolucije v dr\xc5\xbeavljanski vojni. Za zmago v dr\xc5\xbeavljanski vojni je bil najbolj zaslu\xc5\xbeen Trocki, ki je Rde\xc4\x8do armado razvil v mo\xc4\x8dno voja\xc5\xa1ko silo.\n_START_SECTION_\nOblast v Kremlju\n_START_PARAGRAPH_\nKo je zmagoslavno izvedel revolucijo je Lenin na pomembnej\xc5\xa1a ministrska mesta povzdignil svoje najve\xc4\x8dje podpornike, kot sta Stalin in Trocki. Hitro je sklenil beli mir z Nem\xc4\x8dijo, da bi si lahko utrdil polo\xc5\xbeaj, \xc4\x8deprav se je zavedal, da to pomeni velike ozemeljske koncesije, vendar je ra\xc4\x8dunal na kon\xc4\x8dni poraz Nem\xc4\x8dije v vojni in s tem vrnitve ve\xc4\x8dine ozemlja prvotne Carske Rusije. Zaradi strahu pred morebitno vstajo rojalistov je Lenin dal umoriti carja in celotno njegovo dru\xc5\xbeino, s \xc4\x8demer se je kon\xc4\x8dala rodbina Romanovih. Ko je bila carska gro\xc5\xbenja odstranjena, upor konservativcev pa prepre\xc4\x8den, se je Lenin lahko posvetil notranjim zadevam. Na kongresu Sovjetov je bila ideologija bolj\xc5\xa1evikov uradno potrjena, Lenin je dobil zeleno lu\xc4\x8d za ustanovitev nove dr\xc5\xbeave. Kmalu je bila oznanjena ustanovitev Sovjetskega centralnega izvr\xc5\xa1ilnega komiteja, kjer so imeli ve\xc4\x8dino bolj\xc5\xa1eviki, vendar so pustili glas tudi ostalim strankam. Lenin je ob tej prilo\xc5\xbenosti izjavil, da je \xe2\x80\x9cKomunizem sovjetska mo\xc4\x8d plus elektrifikacija celotne dr\xc5\xbeave,\xe2\x80\x9d s \xc4\x8dimer je napovedal modernizacijo Rusije pod novim re\xc5\xbeimom. Da bi izbolj\xc5\xa1al ekonomsko stanje v dr\xc5\xbeavi in si pridobil naklonjenost ljudstva, je za\xc4\x8del izvajati tako imenovan na\xc4\x8drt GOELRO in hkrati zagotovil brezpla\xc4\x8dno zdravstvo in izobrazbo, podpiral je emancipacijo \xc5\xbeensk in kot prva dr\xc5\xbeava legaliziral homoseksualnost. Pridobitve nove dr\xc5\xbeave je varovala tajna policija \xc4\x8ceka._NEWLINE_Lenin je marca 1918 zaradi prodiranja nem\xc5\xa1kih sil na baltskem obmo\xc4\x8dju in nevarnosti \xc2\xbbbelih\xc2\xab\xc2\xa0voja\xc5\xa1kih oddelkov prestavil sede\xc5\xbe vlade iz Petrograda v Moskvo, staro rusko prestolnico. Po kratkem bivanju v nekem hotelu se je vselil v Kremelj, ki je tako postal sredi\xc5\xa1\xc4\x8de sovjetske oblasti in je \xc5\xa1e danes sredi\xc5\xa1\xc4\x8de ruske politike. Lenin je marca 1919 tam ustanovil Komunisti\xc4\x8dno internacionalo. Takrat je \xc5\xa1e vedno upal, da bo nem\xc5\xa1ka revolucija novembra 1918 postala izhodi\xc5\xa1\xc4\x8de za veliko svetovno revolucijo. Njegova politika od leta 1917 je privedla do diktature bolj\xc5\xa1evikov. Novi oblastniki so vse druga\xc4\x8dne predstave in za\xc4\x8detke demokrati\xc4\x8dnega razvoja nemudoma zatrli. Lenin je marca 1921 s skrajno ostrino zadu\xc5\xa1il upor mornarjev iz Kronstata; ve\xc4\x8d tiso\xc4\x8d so jih ustrelili kot protirevolucionarje. Posledica te nasilne politike je bil med drugim ob\xc4\x8duten padec industrijske in kmetijske proizvodnje. Lenin je marca 1921 na 10. kongresu ruske komunisti\xc4\x8dne partije posku\xc5\xa1al ta groze\xc4\x8di razvoj zaustaviti z odpravo voja\xc5\xa1kega komunizma in s programom nove ekonomske politike. Kmetom, trgovcem in malim obrtnikom so dali ve\xc4\x8d svobode in jih sku\xc5\xa1ali gospodarsko spodbuditi, a ti ukrepi niso mogli prepre\xc4\x8diti lakote, ki je zahtevala ve\xc4\x8d milijonov \xc5\xbertev. \xc5\xa0ele leta 1926 so pridelki obdelanih povr\xc5\xa1in in stale\xc5\xbe \xc5\xbeivine dosegli raven iz leta 1914.\n_START_SECTION_\nSmrt\n_START_PARAGRAPH_\nMarca 1922 se Je Lenin zadnji\xc4\x8d udele\xc5\xbeil kongresa ruske partije, saj se je njegovo zdravstveno stanje potem hitro poslab\xc5\xa1alo. Maja 1922 ga je prvi\xc4\x8d zadela kap in ga s tem izklju\xc4\x8dila iz politi\xc4\x8dnega \xc5\xbeivljenja. 20 novembra 1922 je imel zadnji javni govor pred \xc4\x8dlani moskovskega sovjeta, 16. decembra pa ga je kap zadela \xc5\xa1e drugi\xc4\x8d. V marcu 1923 je utrpel tretjo kap, kar ga je tudi spodbudilo, da je kon\xc4\x8dal svojo politi\xc4\x8dno kariero, saj po njej ni bil sposoben govoriti in se sam premikati, a je kljub vsemu ostal uradni vodja komunisti\xc4\x8dne partije vse do smrti. To\xc4\x8den vzrok Leninove smrti ni znan, vendar je splo\xc5\xa1no sprejeta teorija ta, da je umrl zaradi sifilisa. Pred smrtjo je Lenin izdal \xc5\xa1tevilne vladne dokumente, med njimi je bil Leninov testament (predlog sprememb v strukturi sovjetov), dokument, delno ga je navdihnila ti. gruzijska afera leta 1922 in v katerem je negativno presodil vse potencialne naslednike. V tem dokumentu je kritiziral \xc5\xa1tevilne komuniste visokega \xc4\x8dina, vklju\xc4\x8dno z Stalinom, Zinojevim, Kamenjevom, Buharinom in Trockim. Takratnemu generalnemu sekretarju Josipu Stalinu je Lenin o\xc4\x8dital brutalnost in brezkompromisnost pri doseganju svojih ciljev, kajti imel ga je za nepredvidljivega. Predlagal je da "Tovari\xc5\xa1i najdejo na\xc4\x8din da ga odstranijo iz delovnega mesta." kajti je bil po njegovem mnenju "nevzdr\xc5\xbeen generalni sekretar". Umrl je 21. januarja 1924 ob 18.50 uri po moskovskem \xc4\x8dasu, v starosti 53 let, na svojem posestvu v Gorkem (kraj kasneje preimenovan v Gorki Leninskiye njemu v \xc4\x8dast). Po smrti so njegovo truplo postavili na ogled, v \xc5\xa1tirih dneh si ga je ogledalo ve\xc4\x8d kot 900.000 \xc5\xbealujo\xc4\x8dih. Njegovo telo so potem mumificirali  ter ga postavili na ogled v mavzolej ob Kremlju, kjer je na ogled.\n_START_SECTION_\nPoliti\xc4\x8dna ideologija\n_START_PARAGRAPH_\nLenin je v svoji interpretaciji marksizma obranil pomen marksisti\xc4\x8dnega materializma in dialektike, pri \xc4\x8demer je dokazoval neizbe\xc5\xbenost znanstvenega obravnavanja dru\xc5\xbebenega razvoja. Ostro se je zoperstavil novokantovskemu revizionizmu, ki je bil tedaj navzo\xc4\x8d. Bil je zelo kriti\xc4\x8den do lastnih stali\xc5\xa1\xc4\x8d in pogledov ter se na tak na\xc4\x8din zavzel za neprestani razvoj filozofske misli. Mo\xc5\xbenost razvoja je videl predvsem v plodnem razpravljanju o vsem, kar je pomembnega v filozofiji in kar napreduje spoznanje o \xc4\x8dlove\xc5\xa1tvu in razvoju. Tako je v marksisti\xc4\x8dno misel vnesel mo\xc4\x8dno komponento, nasprotno dogmatizmu, konzervativizmu in samozadovoljstvu dose\xc5\xbeenega ideala._NEWLINE_Lenin je bil marksist in revolucionar. Njegova revolucionarna teorija je bila: prepri\xc4\x8danje v nujnost nasilnega politi\xc4\x8dnega udarca na kapitalizem s komunisti\xc4\x8dno revolucijo, ki ji naj sledi diktatorstvo proletarijata kot prva faza premika proti komunizmu ter potreba, da voditelji vodijo dru\xc5\xbebo k temu cilju. \xc4\x8ceprav je bil Lenin marksist so nanj vplivala tudi zgodnej\xc5\xa1i politi\xc4\x8dni tokovi ruskih socialistov (\xc4\x8cerni\xc5\xa1evski, Plehanov, Tka\xc4\x8dev). Verjel je, da je socializem le en pravi. Moralna vpra\xc5\xa1anja so bila zanj nepomembna, namesto tega je sodil \xc4\x8dlovekova dejanja glede na mo\xc5\xbenost njegovega uspeha v namen revolucije._NEWLINE_Bil je internacionalist in zavzet podpornik svetovne revolucije. Prepri\xc4\x8dan je bil, da so meje med dr\xc5\xbeavami zastarel koncept nacionalizma. Verjel je, da bo pod revolucionarnim socializmom pri\xc5\xa1lo do neizbe\xc5\xbenega zdru\xc5\xbeevanja narodov in ustanovitve \xe2\x80\x9eZdru\xc5\xbeenih dr\xc5\xbeav sveta\xe2\x80\x9c._NEWLINE_Kot antiimperialist je verjel, da si nacije zaslu\xc5\xbeijo pravico samoodlo\xc4\x8danja. Kritiziral je tudi antisemitizem v Ruskem imperiju, ki se je kazal v pogostih pogromih nad Judi. Verjel je da je bila predstavni\xc5\xa1ka demokracija uporabljena le kot iluzija demokracije, ki pa hkrati vzdr\xc5\xbeuje diktaturo izbranih (kapitalistov); tako je opisal ameri\xc5\xa1ko demokracijo. Opisal ga je tudi kot \xe2\x80\x9espektakularen brezpomenski dvoboj med dvema vodilnima politi\xc4\x8dnima strankama\xe2\x80\x9c, ki sta obe vodeni s strani multimiljonarjev, ki izkori\xc5\xa1\xc4\x8dajo ameri\xc5\xa1ki proletariat.\n_START_SECTION_\nZapu\xc5\xa1\xc4\x8dina\n_START_PARAGRAPH_\nLenin je bil po svoji smrti 21 Januarja 1924 s strani komunistov prepoznan kot najve\xc4\x8dji mislec na svetu in u\xc4\x8ditelj ljudi celega sveta._NEWLINE_Leninov sloves je bil zelo visok do padca komunizma med letom 1989 in 1991. Upadati mu je za\xc4\x8del z upori v za\xc4\x8detku \xc5\xa1estdesetih let. V tistem obdobju so se intelektualci in \xc5\xa1tudenti za\xc4\x8deli nasprotovati diktaturi.\n_START_SECTION_\nPomen Lenina v dvajsetem stoletju\n_START_PARAGRAPH_\nLenin je bil s strani mnogo zgodovinarjev in filozofov prepoznan kot eden najpomembnej\xc5\xa1ih filozofov sveta. S strani revije Time je bil prepoznan kot eden izmed 100 najpomembnej\xc5\xa1ih ljudi v 20 stoletju ter kot en izmed 25 najpomembnej\xc5\xa1ih politi\xc4\x8dnih ikon tistega \xc4\x8dasa. Po razpadu Sovjetske zveze leta 1991 se je Leninov ugled zni\xc5\xbeal med postsovjetskimi generacijami. \xc5\xa0e vedno pa ostaja ena pomembna zgodovinska figura Sovjetske dobe.\n_START_SECTION_\nSpomeniki Leninu\n_START_PARAGRAPH_\nV \xc4\x8dasu Lenina in Sovjetski dobi je bilo postavljenih veliko spomenikom Leninu. Zaradi polti\xc4\x8dnih nasprotnikov je bilo veliko odstranjenih, vendar jih nekaj \xc5\xa1e vedno stoji. V Rusiji je Liberalna demokrati\xc4\x8dna stranka Rusije (LDPR) predlagala, da se iz mest odstranijo vsi spomeniki Lenina. Razlag so dragi stro\xc5\xa1ki vzdr\xc5\xbeevanja ter pa strah pred vandalizmom. Ta predlog je do\xc5\xbeivel veliko nasprotovanje s strani Komunisti\xc4\x8dne partije Ruske federacije, ki se je v postsovjetski Rusiji sprijaznila z vlogo ve\xc4\x8dne opozicije._NEWLINE_Veliko trgov in mest je dobilo ime po Leninu. Mesto Sankt Petersburg, kjer sta se za\xc4\x8deli februarska in oktobrska revolucija, se je leta 1924 \xc5\xa1tiri dni po Leninovi smrti preimenovalo v Leningrad. Enako se je zgodilo z mestom Ulyanskov (poimenovano po Leninovem rojstnem imenu). Po referendumu leta 1991 so Leningrad preimenovali nazaj v Sankt Petersburg, toda \xc5\xa1ir\xc5\xa1i okraj Leningrajska oblast je ohranil ime. V vesolju je bil po njem poimenovan leta 1916 odkrit asteroid 852 Wladilena._NEWLINE_Najve\xc4\x8dji spomenik - kip na svetu, posve\xc4\x8den Leninu je bil postavljen v mestu Ulan-Ude, v Vzhodni Sibiriji. Ohranil se je vse do danes.\n_START_SECTION_\nVpliv Lenina v Sloveniji\n_START_PARAGRAPH_\nLeninova ideja o komunizmu je mo\xc4\x8dno vplivala na Slovenijo v \xc4\x8dasu Kraljevine Jugoslavije. Komunisti\xc4\x8dna partija v Jugoslaviji je sledila Leninovemu oziroma sovjetskemu zgledu. Zelo podoben je tudi odnos komunisti\xc4\x8dne partije v Jugoslaviji In pa Lenina do Stalina. Podobno kot Rusija, ki je podporo iskala pri neruskih narodih in se je s pomo\xc4\x8djo rusifikacije izsilila vodilni polo\xc5\xbeaj, je tudi Komunisti\xc4\x8dna partija v Jugoslaviji na podoben na\xc4\x8din dr\xc5\xbeala svojo enotnost. V post-vojni Jugoslaviji se je Komunisti\xc4\x8dna partija po razkolu z Informbirojem naslavljala kot prava naslednica marksizma in leninizma.'